R A T I 0. 105 



prorsus nequit , quomodo in urbe , quam quinquaginta millia incolarum 

 habitant, et quae pauperibus abundat, uti satis superque notum est; in 

 urbe, ubi quotannis inille et quingenti infantes gignuntur, quorum centum 

 et viginti ad centum et quinquaginta extra matrimonium procreantur; ubi 

 plus quam trecenti partus quotannis in Dei gratiam, ut dicunt, perficiun- 

 tur; in tali urbe sexaginta tantum ad septuaginta mulieres auxilium in 

 clinico obstetricio invocare, ubi omnia, quibus indigent, inveniunt, longe 

 melius quam domi suae in venire possint; idque minus adhuc intelligitur 

 si a parvo isto numero quintam fere partem detraxerimus , quum quotannis 

 plures aliunde advenientes gravidae in clinicum recipiantur, quo facto ex 

 tota nostra urbe ne quinquaginta quidem tococomium adeuntes remanebunt. 

 Quodsi hac in re nostram urbem, aut potius hanc non tantum sed et 

 alias quoque patriae urbes, academia praeditas, cum aliarum regionum 

 oppidis cornparamus , exiguus hicce numerus magis adhuc animadversionem 

 nostram excitat. In nonnullis Germaniae urbibus, quas incolarum numero 

 bis terve urbs nostra superat, in tococomia academica longe plures quam 

 hie gravidae recipiuntur. In urbe Pragae quotannis plus quam duo millia 

 mulierum in tococomium receptarum pariunt, et tamen istud oppidum vix 

 centum et viginti millia incolarum continet. Quaenam igitur caussa est, 

 cur eatenus patria nostra peregrinis regionibus hac in re sit postponenda, et 

 qua ratione vitium illud emendari poterit? 



Maxima pars pauperum turn in nostra urbe, turn in aliis quoque patriae 

 nostrae, non nisi summa necessitate coacta nosocomium adit; est prae- 

 judicata profecto opinio, quae, uti jam diximus, sensini tantum paulla- 

 timque , si et nosocomiorum institutio congrua , et aditus introire cupientibus 

 facilior et celerior factus fuerit, successu temporum poterit deleri. 



Quod si de nosocomiis valet in universo, magis adhuc de tococomio 

 verum est; plurimas gravidas clinicum obstetricium adire recusare constat; 

 praejudicata ilia opinio cum tempore speramus evanescet, in praesenti 

 quidem nimis pervulgata est, quam ut ex omnium animis prorsus eripiatur. 

 Dantur vero et aliae caussae, .quae tolli omnino poterunt, et de his tantum 

 nunc agere volo. Inter illas caussas primum fere locum tenet, quod in 

 institute academico, in quo liberalitatem vigere oportet, rninime inveniri 

 deberet : nempe rei pecuniariae inopia. Exigua summa est , quae in diversas 



14 



